เรื่องร้องเรียน: ฟุตบาทบริเวณตลาด ทางฝั่งเจ้าคุณทหาร มีรถมอเตอร์ไซค์มาจอดเป็นจำนวนมาก ซึ่งกระทบต่อผู้ใช้ทางเท้า อยากให้ทางเขตมาช่วยจัดระเบียบ - ประสานกับทางตลาด ให้จัดเเจงที่จอดให้เรียบร้อยกว่านี้ครับ เห็นฟุตบาทกำลังทยอยทำใหม่ เกรงจะเสียหายไว
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ตรวจสอบกรณีร้องทุกข์ดังกล่าว และขอรายงานผลการดำเนินการ ดังนี้  1. จากการตรวจสอบ ไม่พบว่ามีการจอดรถจักรยานยนต์บนทางเท้าบริเวณหน้าตลาดคุ้มเกล้า จึงได้ประชาสัมพันธ์ประชาชนบริเวณดังกล่าว ไม่ให้ฝ่าฝืนกระทำความผิดจอดหรือขับขี่รถบนทางเท้า เพื่อไม่ให้เป็นอุปสรรคต่อการสัญจรของประชาชน 2. จะจัดกำลังเจ้าหน้าที่กวดขันตรวจสอบอย่างต่อเนื่องต่อไป
ความเห็นของผู้แจ้ง: ส่วนตัวอยากให้ไปช่วงเวลาใกล้เคียงกับที่เเจ้งครับ เนื่องจากเป็นช่วงตลาดทำการ เเต่ขอขอบคุณทางเจ้าหน้าที่ที่ดำเนินการได้เร็วมาก + ประสานงานกับทางสถานที่ รวดเร็วมากครับ ขอบคุณทุกท่าน
พื้นที่: แขวงลำปลาทิว เขตลาดกระบัง กรุงเทพมหานคร